CELEX: C2004/262/70
Language: fi
Date: 2004-10-23 00:00:00
Title: Asia T-293/04: Guy Tachelet'n 9.7.2004 Euroopan yhteisöjen komissiota vastaan nostama kanne

23.10.2004   
            
            
               FI
            
            
               Euroopan unionin virallinen lehti
            
            
               C 262/37
            
         Guy Tachelet'n 9.7.2004 Euroopan yhteisöjen komissiota vastaan nostama kanne
   (Asia T-293/04)
   (2004/C 262/70)
   Oikeudenkäyntikieli: ranska
   Guy Tachelet, kotipaikka Rijmenam (Belgia), on nostanut 9.7.2004 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajan edustajana on asianajaja Nicolas Lhöest, ja prosessiosoite Luxemburg.
   Kantaja vaatii, että ensimmäisen oikeusasteen tuomioistuin:
   
               —
            
            
               kumoaa nimittävän viranomaisen 2.9.2003 tekemän päätöksen siltä osin kuin
               
                           —
                        
                        
                           komissio ei ole myöntänyt kantajalle 48 kuukauden ikälisää hänen palvelukseenottamishetkellään,
                        
                     
                           —
                        
                        
                           komissio ei ole palauttanut entiselleen kantajan urakehitystä aikaistamalla hänen ylennyspäiväänsä palkkaluokkaan B3 ja antamalla hänelle tarpeen vaatiessa ylennyksen palkkaluokkaan B2 (josta on tullut B*8),
                        
                     
                           —
                        
                        
                           komissio ei ole suorittanut ansioiden vertailua niiden ylennyskausien osalta, joista lähtien kantaja on ollut ylennyskelpoinen palkkaluokkaan B3,
                        
                     
         
               —
            
            
               tarvittavin osin kumoaa kantajan valituksen hylkäämisestä 16.3.2004 tehdyn nimittävän viranomaisen eksplisiittisen päätöksen (R/714/03),
            
         
               —
            
            
               velvoittaa vastaajan maksamaan vahingonkorvauksen, jonka suuruudeksi vahvistetaan väliaikaisesti 125 000 euroa siinä tapauksessa, että on mahdotonta palauttaa entiselleen kantajan urakehitys,
            
         
               —
            
            
               velvoittaa vastaajan korvaamaan kaikki oikeudenkäyntikulut.
            
         Oikeudelliset perusteet ja pääasialliset perustelut
   Kantaja, joka oli lokakuussa 1995 tapahtuneen palvelukseen ottamisensa yhteydessä luokiteltu palkkaluokkaan B5 tasolle 3, riitauttaa nimittävän viranomaisen päätöksen vahvistaa tämän palkkaluokan luokittelu tarkistuksen yhteydessä palkkaluokkaan B4 tasolle 2, eikä palkkaluokkaan B4 tasolle 3, olla palauttamatta entiselleen kantajan urakehitys eikä suorittaa ansioiden vertailua niiden ylennyskausien osalta, joista lähtien kantaja on tullut ylennyskelpoiseksi palkkaluokkaan B3.
   Kantaja esittää väitteidensä tueksi seuraavat perusteet:
   
               —
            
            
               palvelukseen ottamispäivänä sovelletun ikälisän osalta palkkaluokkaan ja tasolle nimittämiseen palvelukseen ottamisen yhteydessä sovellettavista arviointiperusteista 6.6.1973 ja 1.9.1983 tehtyjen komission päätösten rikkominen, henkilöstösääntöjen 5 artiklan 3 kohdan rikkominen, yhdenvertaisen kohtelun periaatteen loukkaaminen sekä toimenpiteiden perusteluvelvollisuuden noudattamatta jättäminen,
            
         
               —
            
            
               kantajan urakehityksen entiselleen palauttamatta jättämisen osalta henkilöstösääntöjen 5 artiklan 3 kohdan ja 45 artiklan rikkominen.